1. Мәҡәлдең дауамын яҙығыҙ: ***Белдең бер һүҙ, белмәһәң мең һүҙ***
2. Телмәр эшмәкәрлегенең дүрт төрөн һанап китегеҙ?

**яҙыу, уҡыу, һөйләшеү, аудирование (һөйләгәнде аңлай алыу) камиллаштырыу**

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

***Йырлай алмам, Йәшәй алмам үҫкән***

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр **Бәйләүес**  тип атала?
2. Тыныш билдәләрен ҡуйығыҙ, аңлатығыҙ: ***ғилем – ҡош, аҡыл -ҡанат.***
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ. **Шул – күрһәтеү алмаш, әллә нимә – билдәһеҙлек алмаш**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим). **Инеш һөйләм йәйә эсенә алынған**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

**Көнөн һәм төнөн – ваҡыт рәүеше, һауа һәм ер – исемдәр.**

*Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* **Бер составлы, атама һөйләмдәр.**

1. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән? **Сифат ҡылымдар**
2. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

1. Йомаҡтарҙың яуаптарын яҙығыҙ:

А)Өфөнөң уртаһында нимә тора? **Ф хәрефе менән**

Б) Дәрес аҙағы ни менән бөтә? **С хәрефе менән**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **Ете ҡош, тауыҡ менән әтәс йөҙә белмәй.**

15. ***Унлап, һигеҙләп*** һандарының төрөн билдәләгеҙ? **Бүлем һаны**

16. Биш ***баш*** умарта, ете ***дана*** китап. **Билдәләнгән һүҙҙәр Нумератив һүҙҙәр тип атала.**

17. ***Яңыса, һинеңсә, айыуҙай, йәйен*** һүҙҙәре **Рәүеш һүҙ төркөмгә ҡарай?**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ? **Ҡурай инструмент яҡтан еңел булһала ла, уның көйҙәре ауыр була, сөнки көйҙәр күңелле генә булмай – улар батырҙар һуғыш ваҡытта булғанын һүрәтләй, йәки берәй ҡайғы темаһын уйнаған саҡта.**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **Фразеологик берәмектәр тип атала?**

20. *Айыу майы һөртөү* – **Йәшереп алыу, урлау, сәлдереү**